|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** |  **Nr. GND/2024/681** |
|  |  **(protokols Nr. 19; 69.p.)** |

**Par iesniegumu** **servitūta ceļa atzīmes dzēšanai zemes vienībai**

**ar kadastra apzīmējumu 5044 012 0167 izskatīšanu**

Gulbenes novada pašvaldībā saņemts [...] (turpmāk – iesniedzējs), 2024.gada 15.oktobra iesniegums (Gulbenes novada pašvaldībā saņemts 2024.gada 15.oktobrī un reģistrēts ar Nr. GND/5.13.3/24/2037-V), kurā tiek lūgts veikt servitūta ceļa atzīmes dzēšanu zemes vienībai ar kadastra apzīmējumu 5044 012 0167.

Iesniedzējs lūdz dzēst atzīmi par servitūta ceļu, kas noteikts nekustamā īpašuma Beļavas pagastā ar nosaukumu “Gravas”, kadastra numurs 5044 012 0167, sastāvā ietilpstošajā zemes vienībā ar kadastra apzīmējumu 5044 012 0167 (turpmāk – Nekustamais īpašums) un zemes robežas plānā (Pielikums Nr.1) atzīmēts kā apgrūtinājums: 2. servitūta ceļš – 0,03 ha, pa kuru tiek nodrošināta piekļuve zemes vienībai ar kadastra apzīmējumu 5044 012 0187.

Saskaņā ar Administratīvā procesa likuma 14.1 pantā noteikto iestāde un tiesa, pieņemot lēmumus, ievēro objektivitāti un dod procesa dalībniekiem pienācīgu iespēju izteikt savu viedokli un iesniegt pierādījumus, proti, ir nepieciešams noskaidrot visu iesaistīto pušu viedokļus. Nekustamais īpašums īpašuma Beļavas pagastā ar nosaukumu “Gravas”, kadastra numurs 5044 012 0167, robežojas ar Gulbenes novada pašvaldībai piekritīgo zemes vienību ar kadastra apzīmējumu 5044 012 0187, kas ietilpst nekustamā īpašuma “Gravkalni” sastāvā. Saskaņā ar nekustamā īpašuma Beļavas pagastā ar nosaukumu “Gravas” 2006.gada zemes robežu plānu zemes robeža ir noteikta pa ceļa vidu un norādīts ceļa platums 5 m apmērā.

Civillikuma 1158.pants nosaka, ka ceļa servitūtam, kas ir lopu ceļš vai braucamais ceļš, ir jābūt vismaz četri ar pusi metrus platam.

Beļavas pagasta zemes komisijas 1997.gada 22.septembra lēmuma Nr.9 5.punktā norādīti uz zemes īpašumu attiecinātie apgrūtinājumi, tai skaitā servitūta ceļš uz “Kļavkalni-10” zemes lietojumu 0,2 km garumā.

Saskaņā ar 2022.gada 26.maija Gulbenes novada pašvaldības domes lēmumu Nr. GND/2022/475 “Par nekustamā īpašuma Beļavas pagastā ar nosaukumu “Kļavkalni 10” sastāva grozīšanu” (protokols Nr.10; 34.p.) ir grozīts nekustamā īpašuma Beļavas pagastā ar nosaukumu “Kļavkalni 10”, kadastra numurs 5044 009 0049, sastāvs, atdalot no tā zemes vienības ar kadastra apzīmējumiem: 5044 012 0186 - 0,3624 ha platībā, 5044 012 0187 - 0,8639 ha platībā; un jaunizveidotajam nekustamajam īpašumam, kas sastāv no iepriekš minētajām zemes vienībām, piešķirts nosaukums “Gravkalni”.

Ieskatoties Vidzemes rajona tiesas Beļavas pagasta zemesgrāmatas nodalījumā Nr. 402 (turpmāk – Zemesgrāmatas nodalījums), secināms, ka iesniedzējs ir Nekustamā īpašuma īpašnieks, kā arī tas, ka zemesgrāmatas nodalījuma III. daļas 1.iedaļā 1.1 punktā norādīta atzīme: servitūta ceļš – 0,2 km uz “Kļavkalni 10” zemes lietojumu (pašreiz nekustamā īpašuma Beļavas pagastā ar nosaukumu “Gravkalni”, sastāvā ietilpstošajai zemes vienībai ar kadastra apzīmējumu 5044 012 0187). Pēc nekustamā īpašuma sastāva grozīšanas Zemesgrāmatas nodalījumā atzīme par ceļa servitūtu: servitūta ceļš – 0,2 km uz “Kļavkalni 10” zemes lietojumu, nav norādīta pilnīgi, taču nodalījuma III. daļas 2.iedaļas 1.1.punktā ar Nr.2 norādīta atzīme: servitūta ceļš.

Civillikuma 1231. pants nosaka, ka servitūtus nodibina: 1) ar likumu; 2) ar tiesas spriedumu; 3) ar līgumu vai testamentu. Civillikuma 1131. pants nosaka, ka servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts. Civillikuma 1141. pants nosaka, ka katra reālservitūta pastāvēšanai vajadzīgi divi nekustami īpašumi, no kuriem viens apgrūtināts otram par labu; pirmais ir saistītais jeb kalpojošais, otrais tiesīgais jeb valdošais.

Servitūtam kā apgrūtinājumam (lietu tiesībai) saskaņā ar Zemesgrāmatu likuma 17. panta 1.punkta “a” apakšpunktu jābūt ierakstītam kalpojošā īpašuma zemesgrāmatas nodalījumā kā apgrūtinājumam. No šā likuma 44. panta normām izriet, ka ierakstu veidā uz nekustamo īpašumu nostiprina tiesības, savukārt atzīmju veidā nostiprina tiesību nodrošinājumus un aprobežojumus. Arī likuma “Par nekustamā īpašuma ierakstīšanu zemesgrāmatā” 11. pants nosaka, ja lēmumā par zemes īpašuma tiesību atjaunošanu vai zemes nodošanu īpašumā par samaksu vai pirkuma līgumā norādīti īpašuma tiesību aprobežojumi vai apgrūtinājumi, vienlaikus ar zemes ierakstīšanu zemesgrāmatā, ievērojot Zemesgrāmatu likumā noteiktos gadījumus, izdarāma atzīme, norādot, kādi aprobežojumi un apgrūtinājumi ar lēmumu vai līgumu ir noteikti. Atzīme aizstājama ar ierakstu, ja zemes īpašnieks vai attiecīgā ieinteresētā persona iesniedz nostiprinājuma lūgumu.

Saskaņā ar Administratīvā procesa likuma 64. panta pirmo daļu iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā — īsāks termiņš administratīvā akta izdošanai, un 64.panta otrajā daļā noteikto, ja objektīvu iemeslu dēļ šā panta pirmajā daļā noteikto termiņu nav iespējams ievērot, iestāde to var pagarināt uz laiku, ne ilgāku par četriem mēnešiem no iesnieguma saņemšanas dienas, par to paziņojot iesniedzējam.

Saskaņā ar Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikumu” 10.8.apakšpunktu Attīstības un tautsaimniecības komiteja sagatavo jautājumus par nekustamā īpašuma apgrūtināšanu izskatīšanai domes sēdē. Gulbenes novada pašvaldības domes 2023.gada 30.novembra noteikumu Nr. GND/IEK/2023/35 “Gulbenes novada pašvaldības darba reglaments” nosaka, ka kārtējās domes sēdes darba kārtībā iekļauj jautājumus, kas iepriekš izskatīti vismaz vienā komitejā. Domes priekšsēdētājs ir tiesīgs iekļaut darba kārtībā steidzamus jautājumus arī gadījumā, ja jautājumi iepriekš nav izskatīti komitejā vai arī jautājums komitejā nav atbalstīts. Jautājums par servitūta ceļa atzīmes dzēšanu zemes vienībai ar kadastra apzīmējumu 5044 012 0167 nav skatīts Gulbenes novada pašvaldības domes Attīstības un tautsaimniecības komitejā. Lai ievērotu objektivitāti un sniegtu pienācīgu iespēju iesaistītajām pusēm izteikt viedokli, nepieciešama diskusija par šo jautājumu Attīstības un tautsaimniecības komitejā.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ministru kabineta 2012. gada 10. aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 112.2. apakšpunkts paredz, ka nekustamā īpašuma objekta apgrūtinājumus Nekustamā īpašuma valsts kadastra informācijas sistēmā dzēš, ja iesniegts valsts vai pašvaldības institūcijas dokuments par nekustamā īpašuma objekta apgrūtinājuma dzēšanu un tas minētajā sistēmā ir reģistrēts uz attiecīgās valsts vai pašvaldības institūcijas dokumenta pamata un attiecīgā valsts vai pašvaldības institūcija izsniedz dokumentu par apgrūtinājuma dzēšanu.

Ņemot vērā minēto, pamatojoties uz Pašvaldību likuma 10.panta pirmās daļas 21.punktu, Ministru kabineta 2012. gada 10. aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 112.2. apakšpunktu, Administratīvā procesa likuma 14.1 pantu, 64.panta otro daļu, un ņemot vērā Attīstības un tautsaimniecības komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PAGARINĀT administratīvā akta izdošanas termiņu par servitūta ceļa atzīmes dzēšanu zemes vienībai ar kadastra apzīmējumu 5044 012 0167, izskatīšanu uz laiku līdz 2024.gada 29.novembrim.

2.Lēmumu nodot **[...]**klātienē.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam, saskaņā ar Paziņošanas likuma 6.panta pirmo daļu saņemot dokumentu vai informāciju uz vietas iestādē, adresāts par to parakstās, izņemot gadījumu, kad saskaņā ar normatīvajiem aktiem parakstīšanās par saņemšanu nav nepieciešama). Iestādes izsniegto dokumentu vai sniegto informāciju uzskata par paziņotu ar brīdi, kad adresāts ir parakstījies par saņemšanu, Gulbenes novada pašvaldības domes priekšsēdētājs var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis